**Ծանոթագրման ուղեցույց**

**Ընդհանուր կանոններ**

Սույն սռաջադրանքը պահանջում է լսել ձայնային նիշքերը ձայնային ֆայլերը (audiofile) և դասակարգել դրանք՝ օգտագործելով ներքոնշյալ պիտակները։ Կարիք **չկա** ստեղնաշարով գրելու այն, ինչ ասում է խոսողը. դա արվում է հետագայում։

Խնդրում ենք՝ մանրակրկիտ ուսումնասիրել ներքոնշյալ կանոնները։ Իսկ եթե ինչ-որ բան անհասկանալի է, կապ հաստատե՛ք Ձեր ղեկավարի հետ։

**Պիտակների կիրառումը**

Այս առաջադրանքի նպատակն է գտնել այնպիսի ֆայլեր, որոնք բավարար չափով ըմբռնելի խոսք են պարունակում։

Եթե ձայնային ֆայլի մեծ մասը (այն է՝ ավելի քան 50%-ը) պարունակում է խոսք, որը հնարավոր է սղագրել, ապա լսե՛ք ևս մեկ անգամ, որպեսզի համոզվեք, որ չի պարունակում անձնական տվյալներ (տես ստորև ներկայացված UII պիտակ): Եթե անձնական տվյալներ չկան ֆայլի մեջ, ավելացրե՛ք սղագրման պիտակը և շարժվե՛ք առաջ։

Եթե ձայնային ֆայլի մեծ մասը (այն է՝ ավելի քան 50%-ը) **չի** պարունակում խոսք, որը հնարավոր է սղագրել, **ընտրե՛ք մյուս պիտակներից մեկը**: Եթե վստահ չեք, թե որ պիտակն է անհրաժեշտ կիրառել, ընտրե՛ք այն պիտակը, որը նկարագրում է հոլովակի մեծ մասը։

Անհրաժեշտ է լսել ամբողջ խոսքը, քանի որ հնարավոր է UII առկայություն, որն էլ պետք է նշվի համապատասխան կերպով։

Խնդրում ենք առաջադրանքը կատարելիս **օգտագործել ականջակալներ**։ Ականջակալների միջոցով կկարողանաք ձայնը հստակ լսել։ Ձայնը հարմարավետ բարձրության (80%) վրա դրե՛ք, որպեսզի այն ոչ շատ բարձր լինի Ձեր ականջները վնասելու համար, ոչ էլ այնքան ցածր, որ բաց թողնեք կարևոր ձայներ ու խոսք։

**Պիտակների ցանկ**

|  |  |  |
| --- | --- | --- |
| **Պիտակ** | **Դյուրանցման ստեղն (shortcut)** | **Նկարագրություն** |
| C:\a3b4118bb44aad12e84173e2857c63b8 | t | **Սղագրում**  Ձայնային ֆայլի մեծ մասը պարունակում է խոսք, որը հնարավոր է սղագրել: Դա ներառում է մարդկանց խոսակցությունները, ինչպես նաև հեռուստացույցից կամ ռադիոյից հնչող բառերը:  ⚠️Խնդրում ենք կիրառել այս պիտակը նույնիսկ այն դեպքում , երբ խոսքը աղմկոտ միջավայրում է հնչում, սակայն դուք կարողանում եք դրա մեծ մասը հստակ հասկանալ:  ⚠️Ուշադրություն դարձրե՛ք, որ **պետք չէ** այս պիտակը կիրառել, եթե առկա է միաժամանակյա խոսք, նույնիսկ եթե հնարավոր է հասկանալ ասվածը։  Մեկ այլ խոսքի հետ միաժամանակ հնչող խոսքը չի կարող սղագրվել։ Փոխարենը, օգտագործե՛ք **utx - noisy** պիտակը։  Օգտագործե՛ք այս պիտակը, եթե սղագրելի և ոչ սղագրելի հատվածների տևողությունը մոտավորապես նույնն է։ |
| C:\7d11b1fdaf61975c163622c567d4c998 | u | **UII (Անձնական տվյալ)**  Գաղտնիությունից ելնելով՝ մենք չենք կարող սղագրել **անձնական տվյալներ** (UII) պարունակող ֆայլեր։ Անձնական տվյալներ են ամբողջական անունները, օգտանունները, գեյմերթեգերը (gamertag), փողոցի անունները, հեռախոսահամարները, կրեդիտ քարտերի համարները և այլն։ Եթե ձայնի մեջ առկա է անձնական տվյալ, կիրառե՛ք այս պիտակը։  Սակայն կան որոշակի բացառություններ։ Չպետք է կիրառել այս պիտակը, եթե դա․   * լուրերի թողարկում է, հեռուստաշոու, հեռուստահաղորդում կամ ռադիոհաղորդում, * միանշանակ առևտրային իրազեկում է (օր․՝ գովազդ)՝ առանց գաղտնիության ակնկալիքների, * ամբողջական անունը հայտնի հասարակական գործիչ է (խնդրում ենք լավ ուսումնասիրել՝ փնտրելով անունը որոնողական համակարգերում, եթե վստահ չեք)։   **/!\ Խնդրում ենք ուշադիր լինել․ խաղարկությունների և վիճակահանությունների ընթացքում հիշատակվող ամբողջական անունները միշտ պետք է նշել UII պիտակով։**  **Եթե վստահ չեք, ընտրե՛ք UII պիտակը։** |
| C:\91fcef3db4ec66a32d61145a0a5c2a4a | f | **Աուդիոն հասկանալի չէ - Օտար լեզու**  Աուդիոյի մեծ մասը պարունակում է օտար լեզվով խոսք։ |
|  |  | **Ռուսերեն**  Աուդիոյի մեծ մասը պարունակում է ռուսերեն լեզվով խոսք։ |
|  |  | **Արևմտահայերեն**  Աուդիոյի մեծ մասը պարունակում է արևմտահայերեն լեզվով խոսք։ |
| C:\9f4867d51bd576d309733ea61e5fafde | n | **Չկա մարդկային ձայն - Չի պարունակում մարդկային ձայներ (օր․՝ խոսելը, երգելը, լաց լինելը, ծիծաղելը)**  Աուդիոյի մեծ մասը միայն պարունակում է ձայներ անշունչ առարկաներից, կենդանիներից (օր․՝ մեքենայի ազդանշան, շան հաչոց) կամ երաժշտություն առանց բառերի։ Այն չի ներառում մարդկային ձայներ, ինչպիսիք են խոսելը, երգելը, լացելը կամ ծիծաղելը։ |
| C:\123f21d86674777b034ee3ec2ac5b94a | s | **Երգ**  Աուդիոյի մեծ մասը մարդկային երգեցողություն է, այդ թվում՝ ռեփ կատարելը, մանտրա երգելը, բանաստեղծություն ասելը, միալար մեղեդային հնչերանգով արտասանված բառերը կամ ծիսական սրբազան քարոզները։  Բառեր պարունակող խորքային (background) երաժշտությունը համարվում է երգ։ |
| C:\30b187ae6cc2838242918b508e903845 | h | **Չկա խոսք - Չի պարունակում խոսք կամ երգ**  Աուդիոյի մեծ մասը մարդկային ձայներ են, ինչպիսիք են լացը կամ ծիծաղը, բայց բացակայում է մարդկային խոսք (բառեր), ինչպես խոսելը  կամ երգելը։ Նկատի՛ ունեցեք, որ եթե ֆայլը պարունակում է խոսք, բայց միայն աուդիոյի մի փոքրիկ հատվածում, ապա նույնպես պետք է օգտագործել այս պիտակը։ Պիտակը պետք է կիրառել նաև այն դեպքում, երբ վիդեոն միայն հեռավոր խորքային (background) խոսք է պարունակում։ |
| C:\9cb85121227934097d46877d7280dfa0 | c | **Աղավաղված**  Աուդիոյի մեծ մասը խոտան է պարունակում կամ սարքի միջոցով այնպես է հզորացվել/խեղաթյուրվել, որ այն այլևս նման չէ մարդկային ձայնի։ |
| C:\3e507850cb8b065f9debfc7274217596 | y | **Հասկանալի չէ - Աղմուկ**  Աուդիոյի մեծ մասը սղագրելի չէ, քանի որ աղմուկը խլացնում է ցանկացած խոսք։ Աղմուկը կարող է լինելի մի քանի խոսողների խաչաձև զրույց, գոռոց, բացականչություն, չափից շատ խորքային աղմուկ և այլն։  Կիրառե՛ք այս պիտակը միայն այն դեպքում, երբ խոսքը հնարավոր չէ հասկանալ աղմուկի պատճառով։ (Ականջակալների ձայնը հարմարավետ բարձրության վրա դրե՛ք։) |
| C:\ac1e97d1cc15d035e88725ca9582cea2 | e | **Հասկանալի չէ - Առոգանություն (ակցենտ)**  Աուդիոյի մեծ մասը ընդգծված առոգանությամբ կամ բարբառով խոսք է պարունակում, ինչն էլ խոսքը դարձնում է անհասկանալի։ Սակայն եթե աուդիոն, չնայած առոգանությանն ու բարբառին, հասկանալի է, այն պետք է սղագրվի։ Կիրառե՛ք այս պիտակը այն դեպքում, եթե խոսքը ՏՎՅԱԼ ԼԵԶՎԻ սովորական լեզվակրի համար անհասկանալի կլիներ։ |
| C:\48dc165a26329ee82efc1d29d2660803 | x | **Բացահայտ**  Կիրառե՛ք այս պիտակը, եթե աուդիոն խիստ բացահայտ (պատկերավոր) բովանդակություն է պարունակում, օրինակ՝ պոռնոգրաֆիա, ծայրահեղ բռնություն կամ ատելության խոսք։ Նկատի՛ ունեցեք, որ միայն բացասական բառապաշար պարունակող ձայնագրությունը (այսինքն՝ առանց բռնության/ագրեսիայի/ատելության խոսքի) չպետք է համարել բացահայտ բովանդակություն։ |